ai4bharat/Pralekha huggingface dataset:
قبائیلی امور کی وزارت
قبائلی امور کے مرکزی وزیر جناب ارجن منڈا ،برسا منڈا کالج، کھنٹی، جھارکھنڈ سے یوگا کے بین الاقوامی دن کی تقریبات کی قیادت کر رہے ہیں
قبائلی امور کی وزیر مملکت محترمہ رینوکا سنگھ سروتا نے ،چھتیس گڑھ میں بھورم دیو مندر  میں 2022 کے یوگا کے بین الاقوامی دن کے پروگرام میں شرکت کی
قبائلی امور کے وزیر مملکت جناب بشویسور ٹوڈو، اڈیشہ میں کشکیشوری مندر سے یوگا کے بین الاقوامی دن کی تقریبات کی قیادت کر رہے ہیں
وزیر اعظم جناب نریندر مودی کی قیادت میں حکومت ہند نے آج یوگا کا بین الاقوامی دن 2022  منایا ،جس کا موضوع ‘‘یوگا برائے انسانیت’’ ہے۔ یوگا کا بین الاقوامی دن 2022 اس سال 75 ویں ‘آزادی کا امرت مہوتسو’ کے موقع پر منایا جا رہا ہے۔
آٹھویں یوگا کے بین الاقوامی دن کو آزادی کا امرت مہوتسو کی تقریبات کے ساتھ مربوط کرتے ہوئے، وزیراعظم کے یوگا مظاہرے کے ساتھ مل کر 75 مرکزی وزراء کی قیادت میں ملک بھر میں 75 مشہور مقامات پر بڑے پیمانے پر یوگا کے مظاہرے منعقد کیے گئے۔
اس اہم موقع پر، قبائلی امور کی وزارت  نے تین مشہور مقامات یعنی جھارکھنڈ کے کھنٹی میں برسا منڈا کالج ، اڈیشہ کے میور بھنج، کھیچنگ میں ماکیشکیشوری مندر اور چھتیس گڑھ کے کبیر دھام ضلع میں چورا گاؤں میں بھورم دیو مندر میں بیک وقت یوگا کے بڑے پیمانے پر مظاہروں کا اہتمام کیا۔
قبائلی امور کے مرکزی وزیر جناب ارجن منڈا نے جھارکھنڈ کے کھنٹی میں واقع برسا منڈا کالج میں شرکت کرکے یوگا کے بین الاقوامی دن کی تقریبات کی قیادت کی۔ اس پروگرام میں 5500 سے زائد شرکاء نے شرکت کی۔
قبائلی امور کی ریاستی وزیر محترمہ رینوکا سنگھ سروتا، چھتیس گڑھ کے کبیردھام ضلع کے چوراگاؤں میں بھورم دیو مندر میں یوگا کے بین الاقوامی دن 2022 کے پروگرام میں شریک ہوئیں۔ محترمہ یتندر پرساد، جوائنٹ سکریٹری اور ایف اے، ایم او ٹی اے، جناب منوج کمار سنگھ، ڈپٹی سکریٹری، ایم او ٹی اے اور دیگر نامور عہدیداروں نے اس تقریب میں شرکت کی اور 2500 سے زیادہ لوگوں نے اس یوگا پروگرام میں حصہ لیا۔
جل شکتی اور قبائلی امور کے وزیر مملکت جناب بشویسور توڈو نے اڈیشہ کے کشکیشوری مندر سے پروگرام کا افتتاح کیا۔ جاشی پور کے ایم ایل اے جناب گنیش رام سنگھ کھنٹیا اور رائرنگ پور کے ایم ایل اے جناب نابا چرن ماجھی بھی اس موقع پر موجود تھے۔ تقریب کے دوران وزیر موصوف نے شرکاء سے خطاب کیا اور دیگر معززین کے ساتھ تقریبات میں شرکت کی۔
وزارت نے یوگا کے بین الاقوامی دن 2022 کے موقع پر اوم شانتی ریٹریٹ سنٹر کے ساتھ مل کر ‘‘راج یوگا مراقبہ کی تکنیک’’ پر ایک سیشن کا بھی اہتمام کیا ہے۔
یوگا کے بین الاقوامی دن 2022 کی روح کے ساتھ ، مختلف ای ایم آر ایس اسکول کے طلباء اور فیکلٹی ممبران نے آج یوگا ڈے منایا۔
جناب انیل کمار جھا، سکریٹری، ایم او ٹی اے، محترمہ آر جیا، ایڈیشنل سکریٹری، ڈاکٹر نول جیت کپور، جوائنٹ سکریٹری، محترمہ یتندر پرساد، جوائنٹ سکریٹری اور ایف اے نے بھی یوگا ڈے کی تقریبات میں وزارت قبائلی امور اور ضلع انتظامیہ کے عہدیداروں کے ساتھ شرکت کی۔
یوگا کے بین الاقوامی دن 2022 کا موضوع ‘یوگا برائے انسانیت’ ہے۔ یوگا کا بین الاقوامی دن 2022 کی روح کے ساتھ تقریبات کو پورے ہندوستان میں شاندار طریقے سے منائی گئیں، جس نے انہیں جاری آزادی کا امرت مہوتسو  کی تقریبات سے ہم آہنگ کیا۔ یوگا کے بین الاقوامی دن کا بنیادی مقصد یوگا کے صحت سے متعلق فوائد کو لوگوں تک پہنچانا تھا، اور اس نے عالمی سطح پر لوگوں میں صحت سے متعلق بیداری پیدا کی ہے۔ چند سالوں کے دوران، یوگا کا بین الاقوامی دن صحت کے لیے ایک عوامی تحریک بن گیا ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U-6811
(Visitor Counter : 76
وزارت خزانہ
ساورین گولڈ بانڈ اسکیم 2021-22 – ایشو قیمت سیریز-X
حکومت ہند کے نوٹیفکیشن نمبر 4-B/2021 مورخہ 21 اکتوبر 2021 کے لحاظ سے، ساورین گولڈ بانڈ 2021-22  28 فروری تا 4 مارچ 2022 کی مدت کے دوران سبسکرپشن کے لیے کھولے جائیں گے، جس میں تصفیہ کی تاریخ 08 مارچ 2022 ہوگی۔ سبسکرپشن کی مدت کے دوران بانڈ کی ایشو قیمت 5,109 روپے  – فی گرام ہوگی، جیسا کہ آر بی آئی نے اپنی پریس ریلیز مورخہ 25 فروری 2022 میں بھی شائع کیا ہے۔
حکومت ہند نے ریزرو بینک آف انڈیا کے ساتھ مشاورت سے ان سرمایہ کاروں کو ایشو قیمت سے 50 روپے  فی گرام کی رعایت دینے کا فیصلہ کیا ہے جو آن لائن درخواست دیں گے اور ادائیگی ڈجیٹل موڈ کے ذریعے کریں گے۔ ایسے سرمایہ کاروں کے لیے گولڈ بانڈ کی ایشو قیمت 5,059 روپے  فی گرام سونا ہوگی۔
وزیراعظم کا دفتر
میگھالیہ کے وزیراعلی نے وزیراعظم سے ملاقات کی
میگھالیہ کے وزیراعلی جناب کونراڈ کے سنگما نے آج وزیراعظم جناب نریندر مودی سے ملاقات کی۔
وزیراعظم کے دفتر نے ٹوئیٹ کیا:
’’میگھالیہ کے وزیراعلی جناب @سنگما کو نراڈ نے وزیراعظم @narendramodi." سے ملاقات کی۔
صحت اور خاندانی بہبود کی وزارت
نوزائیدہ اورشیرخواربچوں کوغذاکی فراہمی سے متعلق قومی رہنماخطوط
نئی دہلی،17مارچ : صحت وخاندانی بہبود کے وزیرمملکت جناب اشونی کمارچوبے نے آج راجیہ سبھا میں ایک تحریری جواب میں بتایاکہ نوزائیدہ اورشیرخواربچوں کو غذاکی فراہمی سے متعلق قومی رہنما خطوط کے مطابق شیرخواربچوں کو پہلے چھ ماہ تک خاص طورپر ماوؤں کا دودھ پلایاجاناچاہیئے ،جس سے ان کی نشوونماء ہو اوروہ صحت مند ہوں اور اس کے بعد ان کی غذاکی ضرورتیں پوری ہوسکیں ۔ شیرخواربچوں کو تغذیہ سے پرمناسب اور صاف ستھری خوراک یاغذا فراہم کی جانی چاہیئے جب کہ دوسال یا اس سے زیادہ عمرتک اسے ماں کا دودھ پلانے کا عمل جاری رکھاجاناچاہیئے ۔ اگرصحت کی بنیادوں پر سفارش کی گئی ہوتو شیرخوار بچوں کو دودھ کا متبادل یا بچوں کی غذا کاہی استعمال کیاجاناچاہیئے ۔
نوزائیدہ اورشیرخواربچوں کو غذاکی فراہمی سے متعلق قومی رہنما خطوط کے جو مقاصد ہیں ان میں نوزائیدہ اور شیرخواربچوں کے لئے بہترسے بہترنتائج غذائی طورطریقوں میں بہتری لاناہے اوربہترسے بہتربتائج دینے والے غذائی طورطریقوں کے حصول کے لئے بیداری پیداکرنا ہے ۔ نوزائیدہ اورشیرخواربچے کو غذا کی فراہمی کو یقینی بنانے کے لئے حکومت کی طرف سے حسب ذیل اقدامات کئے گئے ہیں :
1-ملک میں انفینٹ ملک سبسٹی ٹیوٹ فیڈنگ بوٹلس اورانفینٹ فوڈس  قانون 1993، جس کی 2003میں ترمیم کی گئی تھی ، لاگوکیاگیا تھاتاکہ ماں کے دودھ پلانے کے عمل کی حوصلہ افزائی کی جاسکے اوراس کا تحفظ کیاجاسکے اورنوزائیدہ بچے کے غذاکے مناسب استعمال کو یقینی بنایاجاسکے ۔
2-آنگن واڑی سروسیز اسکیم کے تحت نوزائیدہ اورشیرخواربچے کو غذاکی فراہمی کے طورطریقوں سے متعلق حاملہ خواتین اوردودھ پلانے والی ماوؤں کو کونسلنگ فراہم کی گئی ہے ۔
3-پردھان منتری ماترووندنایوجنا  حاملہ خواتین اور دودھ پلانے والی ماوؤں کے لئے حکومت کی مشروط میٹرنٹی فائدے کی اسکیم ہے اس کے تحت ان حاملہ خواتین اوردودھ پلانے والی ماوؤں کو محنتانہ کے ہونے کی صورت میں جزوی معاوضے کے طورپرنقد ترغیبات فراہم کی جاتی ہیں تاکہ ان کی صحت میں بہتری آسکے ۔میٹرنٹی بینفٹ ایکٹ میں حال ہی میں جوترمیم کی گئی ہے وہ نوزائیدہ اور شیرخوار بچے کو غذاکی فراہمی کے طورطریقوں کو مستحکم کرنے میں ایک اوراہم قدم ہے ۔
4-پوشن ابھیان میں سماجی ،رویےّ اورطرزعمل میں تبدیلی پرتوجہ دی گئی ہےاوراس طرح کایاپلٹ تبدیلی کو فروغ دینے ، تغذیے کی کمی سے متعلق چیلنجوں سے نمٹنے اورمجموعی تغذیے سے متعلق بیداری پیداکرنے نیز نوزائیدہ اورشیرخواربچے کوغذاکی فراہمی کے بہترسے بہترنتائج دینے والے طریقہ کارکو فروغ دینے کے لئے ایک عوامی تحریک کی راہ ہموارہورہی ہے ۔
5-خواتین اوربچوں کی نشونماء کی وزارت کے اشتراک سے مدرس ایب سلوٹ افیکشن  کے تحت نوزائیدہ اورشیرخواربچے کو غذاکی فراہمی سے متعلق مناسب طورطریقوں اور پہلے چھ ماہ تک ماوؤں کادودھ پلانے کی حوصلہ افزائی کی گئی ہے ۔
6-نوزائیدہ بچوں کے لئے گھرپرمبنی دیکھ بھال  شروع کی گئی ہے تاکہ آشاکے ورکروں کی طرف سے کمیونٹی پرمبنی دیکھ بھال فراہم کی جاسکے اور15مہینے تک دودھ پلانے کے عمل کو فروغ دینے کے علاوہ تغذیے کی کونسلنگ میں بہتری پرتوجہ دی جاسکے ۔
وزارت دفاع
ڈیفنس ٹیسٹنگ انفراسٹرکچر اسکیم
اہم خصوصیات:
- درونِ ملک دفاعی اور ایرواسپیس مینوفیکچرنگ کو فروغ دینے کی اسکیم۔
- جدید ترین ٹیسٹنگ انفراسٹرکچر بنانے کے لیے 400 کروڑ روپے اخراجات کے ساتھ صنعت کے ساتھ شراکت
- وزیر دفاع نے یہ اسکیم مئی 2020 میں شروع کی تھی۔
- وضاحت کے لئے پروجیکٹ کنسلٹنٹ/افسر سے رابطہ کیا جا سکتا ہے۔
اندرونِ ملک دفاعی اور فضائی مینوفیکچرنگ کو فروغ دینے کے لئے نجی صنعت کے ساتھ شراکت میں جدید ترین ٹیسٹنگ انفراسٹرکچر بنانے کے لئے وزارت دفاع نے 400 کروڑ روپے کے اخراجات کے ساتھ ڈیفنس ٹیسٹنگ انفراسٹرکچر اسکیم  شروع کی ہے۔ اس اسکیم کا آغاز وزیردفاع جناب راج ناتھ سنگھ نے 08 مئی 2020 کو کیا تھا۔ یہ اسکیم پانچ سال کی مدت کے لئے ہے جس میں دفاعی اور ایرو اسپیس سے متعلق پیداوار کے لئے 6 تا 8 گرین فیلڈ ڈیفنس ٹیسٹنگ انفراسٹرکچر کی سہولیات کا قیام عمل میں لانا ہے۔
اسکیم کے تحت پراجکٹوں کو 75 فیصد تک سرکاری فنڈنگ 'گرانٹانایڈ' کی شکل میں فراہم کی جائے گی۔ منصوبے کی لاگت کی باقی 25 فیصد رقم سپیشل پرپز وہیکل  کے شرکاء کو برداشت کرنا پڑے گا جو ہندستانی نجی ادارے اور ریاستی حکومتیں ہوں گی۔ اس سلسلے میں ڈیپارٹمنٹ آف ڈیفنس پروڈکشن/ڈائریکٹوریٹ جنرل آف کوالٹی ایشورنس نے منتخب کردہ ڈومینز میں دفاعی ٹیسٹ کی سہولیات کے قیام کے لئے آٹھ ایکسپریشن آف انٹرسٹ  شائع کئے ہیں۔ اسے
https://eprocure.gov.inاورhttps://ddpmod.gov.in.
پر اپ لوڈ کیا گیا ہے۔ منتخب امدادی ڈومینز کی خاطر دفاعی ٹیسٹ کی سہولت کے لئے درخواست برائے تجویز  جلد ہی جاری کی جائے گی اور اسے مذکورہ ویب سائٹوں پر شائع کیا جائے گا۔
اسکیم، ایکسپریشن آف انٹرسٹ یا درخواست برائے تجویز کے قواعد و ضوابط کے بارے میں کسی بھی وضاحت کے لئے ایک پروجیکٹ کنسلٹنٹ کی خدمات حاصل کی گئی ہیں جن سے ای میل آئی ڈی vishal.kanwar@pwc.com ، shruti.arora@pwc.com
پر رابطہ کیا جا سکتا ہے۔
اور ڈی ڈی پی/ڈی جی کیو اے کے پروجیکٹ آفیسر سے ای میل: dtis-dqawp@navy.gov.in اورks.nehra@navy.gov.inپر رابطہ کیا جا سکتا ہے۔
بجلی کی وزارت
کورونا وائر س کی دوسری لہر میں موجودہ اضافے کے دوران کووڈ-19 وبا کے پھیلاؤ کو روکنے کے لئے این ٹی پی سی وندھیاچل چارٹس ایک بہترین وسیلہ
نئی دہلی، 07/مئی- 1202 ۔ ہندوستان میں کووڈ-19 کے معاملات کی تعداد میں ہونے والے زبردست اضافے کو دیکھتے ہوئے این ٹی پی سی وندھیا چل ، جو کہ بجلی کی وزارت کے تحت چلنے والا ایک مرکزی سرکاری شعبہ کاادارہ ہے،اس وائرس کے پھیلاؤ کے خلاف جنگ میں شامل ہونے کے لئے چند اقدامات کررہا ہے۔ این ٹی پی سی وندھیا اسپتال کو کووڈ-19 سے متاثر ہونے والے ملازمین کے علاج معالجہ کے لئے استعمال کیاجارہا ہے۔
وندھیا چل کے ایگزیکٹیو ڈائریکٹر جناب منیر جوہری نے اطلاع دیتے ہوئے بتایا کہ‘‘ کے ہم نے کورونا وائرس کی دوسری لہر کامقابلہ کرنے کے لئے اپنے بنیادی ڈھانچے کو ترقی دی ہے۔ اس کے لئے ہم نے ایک کووڈ طبی مرکز، کووڈ آئیسولیشن سینٹر اور کورنٹائن سینٹرز قائم کئے ہیں۔ جن میں ہم نے آکسیجن سے لیس بستروں کا انتظام کیا ہے اور آئیسو لیشن وارڈوں اور قرنطینی مراکز میں بستروں کی تعداد میں اضافہ بھی کیا ہے۔’’
انہوں نے مزید بتایا کہ ہم اپنے ملازمین سے فاصلاتی علاج معالجہ کے لئےای- پرمپش ایپلی کیشن استعمال کرنے کے لئے کہا ہے تاکہ وہ اسپتال جانے کی زحمت سے بچ جائیں اور اپنے آپ کو کووڈ سے متاثر ہونے سے بھی محفوظ رکھیں۔سی ایس آر کے تحت نزدیکی دیہات کے لوگوں کو مفت دواؤں کی سہولت بھی فراہم کی جارہی ہے۔تمام ملازمین اور ان کے کنبے کے افراد کے لئے ٹیکہ کاری مہم چلائی جارہی ہے۔اس کے علاوہ مدھیہ پردیش حکومت کے رہنما خطوط کے مطابق تمام کانٹریکٹ ورکرس کے لئے بھی ٹیکہ کاری مہم چلائی جارہی ہے۔
صحت اور خاندانی بہبود کی وزارت
کووڈ-19 اپڈیٹ
نئی دلّی ،06 نومبر، 2021/
ملک گیر ٹیکہ کاری مہم کے تحت اب تک107.92 کروڑ ٹیکے لگائے جاچکے ہیں
گزشتہ 24 گھنٹے میں 10,929 نئے معاملے سامنے آئے ہیں
شفایابی کی شرح فی الحال98.23 فیصد بنی ہوئی ہے جو مارچ 2020 کے بعد سے سب سے زیادہ ہے
گذشتہ 24 گھنٹوں کے دوران12,509مریض رو بہ صحت ہوئے ہیں،جس سے صحت یاب ہونے والے مریضوں کی تعداد بڑھ کر3,37,37,468 ہوگئی ہے
زیر علاج مریض مجموعی معاملوں کے ایک فیصد سے بھی کم ہیں، فی الحال زیر علاج مریضوں کی شرح0.43 فیصد ہے، جو مارچ 2020 کےبعد سے سب سے کم ہیں
سردست بھارت میں زیر علاج مریضوں کی تعداد 1,46,950ہے؛ گذشتہ 255 دنوں میں یہ سب سے کم تعداد ہے
ٹیسٹ کے بعد متاثرہ پائے جانے والے مریضوں کی یومیہ شرح  ہے، جو پچھلے 33 دنوں سے 2 فیصد کم ہے
اسی طرح متاثرہ مریضوں کی ہفتہ واری شرح ہے جو گذشتہ43دنوں سے 2 فیصد سےکم ہے
مجموعی طور پر اب تک61.39کروڑ ٹیسٹ کئے جاچکے ہیں
ایٹمی توانائی کا محکمہ
حکومت نے رواں سال کے لئے طے کیا گیا اپنا ایٹمی توانائی پیداواری ہدف حاصل کیا
نئی دہلی، 22 جولائی 2021: حکومت نے رواں سال کے لئے طے کیا گیا اپنا ایٹمی توانائی پیداواری ہدف حاصل کر لیا ہے۔ یہ اطلاع مرکزی وزیر مملکت  سائنس اور تکنالوجی؛ وزیر مملکت  ارضیاتی سائنس؛ وزیر مملکت وزیر اعظم کا دفتر، عملہ، عوامی شکایات، پنشن، ایٹمی توانائی اور خلاء، ڈاکٹر جتیندر سنگھ کے ذریعہ آج راجیہ سبھا میں ایک سوال کے تحریری جواب کے تحت فراہم کی گئی۔
رواں سال 2021۔22 کے لئے طے کیا گیا ہدف 41821 ملین یونٹس کے بقدر ہے۔ اپریل سے جون 2021 کی مدت کے لئے طے کیا گیا ہدف 10164 ملین یونٹس کے بقدر تھا جس کے مقابلے میں حقیقی پیداوار 11256 ملین یونٹس کے بقدر تھی۔
ایٹمی توانائی کے محکمہ  کے ساتھ نیوکلیائی پاور کارپوریشن آف انڈیا لمیٹڈ  کی سالانہ مفاہمتی عرضداشت کے ایک جزو کے طور پر ، نیوکلیائی پاور جنریشن کے لئے اہداف سالانہ بنیاد پر طے کیے گئے ہیں۔ مستقبل کے اہداف مالی برس کے آغاز سے قبل سالانہ بنیاد پر طے کیے جائیں گے۔
کامرس اور صنعت کی وزارتہ
بھارتی صنعت میں معیاراورپیداواریت کوفروغ دینے کے لئے مخصوص ویبینارس کی مراتھن ‘‘ادیوگ منتھن ’’ شروع ہوئی ہے
کامرس اورصنعت کی وزارت کاصنعت اورداخلی تجارت کے فروغ کا محکمہ ‘‘ادیوگ منتھن ’’ کاانعقاد کررہاہے ۔ یہ شعبہ سے متعلق مخصوص ویبینارس ایک میراتھن ہے جو کوالٹی کاؤنسل آف انڈیا ، پیداوار یت سے متعلق قومی کونسل ، اورصنعتی اداروں کے اشتراک سے منعقد ہورہاہے اس کا مقصد بھارتی صنعت میں معیار اورپیداواریت کو فروغ دینا ہے ۔ یہ چارجنوری 2021سے دومارچ 2021تک منعقد ہوں گے ۔
بھارت سرکارکے کامرس اورصنعت کے وزیرجناب پیوش گوئل 6جنوری ، 2021کو اجلاس کی صدارت کریں گے ۔
ویبنار کا یہ سلسلے 45اجلاس پرمشتمل ہے اوراس میں مال کی تیاری اورخدمات میں مختلف بڑے شعبوں کااحاطہ کیاجائے گا۔ہرویبینار ، دوگھنٹے کا اجلاس ہوگا۔ اس میں ایک مخصوص شعبے میں شعبہ جاتی اور صنعت کے ماہرین کے ذریعہ تبادلہ خیال کیاجائے گا۔ ویبینار کے شرکا میں صنعت ، جانچ اورتعین معیارکے اداروں کے نمائندے شامل ہوں گے ۔ ویبینار میں ہونے والے تبادلہ خایل کو ، اجلاس میں دلچسپی رکھنے والے تمام افراد کے لئ ےیوٹیوب پربراہ راست نشرکیاجائے گا۔
‘‘ادیوگ منتھن ’’ میں چیلنجوں کی نشاندہی کی جائے گی ؛ حل اوربہترین طورطریقے سے تلاش کئے جائیں گے ۔ ان مذاکرات کی بدولت تمام صنعتوں اور شعبو ں کو معیاراور پیداواریت میں اضافے سے متعلق معلومات حاصل ہوں گی تاکہ ‘‘ ووکل فارلوکل ’’ کو فروغ دیاجاسکے اور ‘‘ آتم نربھربھارت ’’ کے نظریئے کو حقیقت کاروپ دیاجاسکے ۔
جناب پیوش گوئل نے بھارتی صنعت پرزوردیاہے کہ وہ معیاراور پیداواریت کو بہتربنانے پرتوجہ مرکوز کریں اور ان پہلوؤں پرمتفقہ غوروخوض کے لئے اجلاس کاانعقاد کریں تاکہ بھارت کا اعلیٰ معیار، موثرصنعتکار ، کاروباری اورخدمات فراہم کرنے والے ملک کے طورپر اعتراف کیاجاسکے ۔
وزارت سیاحت
حکومت نے ، ساحلی سرکٹ کے تحت اور کروز سیاحت کے فروغ کے لئے کئی پروجیکٹوں کی شروعات کی ہے: جی کشن ریڈی
خاص جھلکی:
ساحلی سرکٹ کی شناخت سودیش درشن اسکیم کے تحت ترقی کرنے کے لئے منتخب 15 تھی میٹک سرکٹ میں سے ایک کے طورپر کی گئی ہے۔
سیاحت کے وزیر جناب جی کشن ریڈی نے آج راجیہ سبھا میں ایک سوال کے تحریری جواب میں بتایا کہ کروز سیاحت کی صلاحیت کو تسلیم کرتے ہوئے سیاحت کی وزارت نے کروز سیاحت کو جھروکہ سیاحت پروڈکٹس میں سے ایک کے طورپر شناخت کی ہے۔ ٹورسٹ مقامات کی ترقی اور فروغ کے علاوہ پروڈکٹس  نیز کروز سیاحت کی ترقی اور ان کی تشہیر کی ذمہ داری متعلقہ ریاستی سرکار اور مرکز کے زیر انتظا م علاقے کی انتظامیہ کی ہے ۔ البتہ سیاحت کی وزارت سیاحت کے بنیادی ڈھانچے کی ترقی کے لئے مرکز ی ایجنسیوں کو امداد کی اسکیم کے تحت مکمل تجاویز حاصل ہونے پر دریاؤں کے ساتھ کروز سیاحت اور کروزنگ سمیت سیاحت کی ترقی کے لئے مرکزی حکومت کی ایجنسیوں کو مرکزی مالی امداد فراہم کرتی ہے۔
اس کے علاوہ سیاحت کی وزارت نے سودیشی درشن اسکیم کے تحت ترقی کرنے کے لئے منتخب 15 تھیمیٹک سرکٹ میں سے ایک کی ساحلی سرکٹ کے طورپر شناخت کی ہے اور مختلف سیاحتی پروجیکٹوں کے لئے مختلف ریاستی سرکاروں / مرکز کے زیر انتظام علاقوں کی انتظامیہ کو مالی امداد فراہم کی گئی ہے، جس میں کروزسیاحت سے متعلق حصے بھی شامل ہوسکتے ہیں ، جنہیں ہرسال ریاستوں / مرکز کے زیر انتظام علاقوں کے صلاح ومشورےسے اہمیت دی جاتی ہے ، جو فنڈ کی دستیابی اہم ترجیح اور اسکیم کے رہنما خطوط پر عمل کرنے کے پابند ہوتے ہیں۔
مذکورہ باتوں کے علاوہ بندرگاہوں ، جہازرانی اور آبی گزرگاہوں کی وزارت نے ساگر مالا کو بھی نافذ کیا ہے، جو ایک قومی پروگرام ہے اور جس کا مقصد 7500 کلومیٹر لمبی ساحلی پٹی اور 14500 کلومیٹر ممکنہ آبی گزرگاہوں کی صلاحیت کا استعمال کرتے ہوئے ملک میں اقتصادی ترقی کو تیز کرنا ہے۔ساگر مالا پروگرام کے آئی ڈبلیو ٹی ستون اور ساحلی جہاز رانی کے تحت ایسے بہت سے پروجیکٹس شامل ہیں ، جو خاص طورسے کروز مسافر ٹرانسپورٹ کو فروغ دینے پر اپنی توجہ مرکوز کرتے ہیں۔
بھارت سرکار نے کروڑسیاحت / ساحلی سرکٹ سے متعلق ا ٓندھرا پردیش کی ریاست میں حسب ذیل پروجیکٹوں کو منظوری دی ہے۔
سیاحت کی وزارت ،سیاحت کے بنیادی ڈھانچے کی ترقی کی اسکیم کے لئے مرکزی ایجنسیوں کو امداد ۔
|
|
|
|
پروجیکٹ
|
|
منظور کی رقم کروڑروپے میں
|
|
وشاکھا پٹنم بندرگاہ کے باہری حصے میں چینل برتھ علاقے میں کروز کم کارگو ٹرمنل کی تعمیر
|
|
38.50
|
|
سودیشی درشن اسکیم ساحلی سرکٹ
|
|
i)
|
|
کانکی ناڑہ کی ترقی – ہوپ آئی لینڈ – کورنگا وائلڈ لائف سینکچری – پاسرلاپڈی – ادور – ایس یانم- کوٹی پلی
|
|
67.84
|
|
ii)
|
|
نیلور – پولی کٹ جھیل ابلا مڈگو پانی جھرنا نیلا پٹو - کوتھکودورو - مائی پڈو - رماتیرتھم –اسکا پلی
|
|
49.55
بندرگاہوں ، جہاز رانی اور آبی گزرگاہوں کی وزارت
|
|
ساگر مالا
|
|
پروجیکٹ
|
|
منظور کی رقم 
|
|
وشاکھا پٹنم بندرگاہ ٹرسٹ کے باہری حصہ میں چینل برتھ کروز ٹرمنل برتھ اور ٹرمنل عمارت کی تعمیر
|
|
96.05
وزیراعظم کا دفتر
نئی دہلی قائدین کے اعلامیہ کو اختیار کرنے کے ساتھ تاریخ رقم ہو چکی ہے: وزیر اعظم مودی
وزیر اعظم جناب نریندر مودی نے نئی دہلی قائدین کے اعلامیہ کو اختیار کیے جانے کی ستائش کی ہے اور انہوں نے جی 20 اراکین کی حمایت اور تعاون کے لیے ان سبھی کے تئیں اظہار تشکر کیا ہے۔
نئی دہلی قائدین کے اعلامیے کی ڈجیٹل کاپی ساجھا کرتے ہوئے، وزیر اعظم نے ایکس پر پوسٹ کیا:
’’نئی دہلی قائدین کے اعلامیے کو اختیار کیے جانے سے تاریخ رقم ہو چکی ہے۔ اتفاق اور جذبے کے ساتھ متحد، ہم ایک بہتر، زیادہ خوشحال، اور ہم آہنگ مستقبل کے لیے باہمی تعاون سے کام کرنے کا عہد کرتے ہیں۔ میں جی 20 کے تمام اراکین کا ان کی حمایت اور تعاون کے لیے شکریہ ادا کرتا ہوں۔‘‘
زراعت اور کاشتکاروں کی فلاح و بہبود کی وزارت
کم از کم امدادی قیمتوں پر فصلوں کی خریداری
کم از کم امدادی قیمتوں پر فصلوں کی مجموعی پیداوار، ان فصلوں کی خریداری اور کم از کم امدادی قیمتوں پر سال 2017-18 سے 2020-21 کے دوران نوٹیفائیڈ فصلوں کی خریداری سے مستفید ہونے والے کسانوں کی تعداد ضمیمہ -1 میں دی گئی ہے۔ ایم ایس پی کام کاج کے ذریعے سرکاری خریداری سے ان کاشت کاروں کو بھی فائدہ ہوتا ہے جو ایم ایس پی کام کاج کے تحت نہیں آتے کیوں کہ مجموعی طور پر مارکیٹ ایم ایس پی اور حکومت کی خریداری کی کارروائیوں کے اعلان پر بھی ردعمل کا اظہار کرتی ہے جس کے نتیجے میں مختلف نوٹیفائیڈ فصلوں کے لیے کم از کم امدادی قیمتوں پر یا اس سے اوپر نجی خریداری ہوتی ہے۔ لہذا، ایم ایس پی کام کاج کے فوائد حاصل کرنے والے کسانوں کی صحیح تعداد کا اندازہ لگانا مشکل ہے۔
17 مارچ 2021 تک گودام ڈویلپمنٹ اینڈ ریگولیٹری اتھارٹی  کے تحت رجسٹرڈ شدہ گوداموں کی سالانہ تفصیلات اور انٹیگریٹڈ ڈویلپمنٹ برائے باغبانی  اسکیم کے تحت کولڈ اسٹوریج کی ریاستی سطح پر تفصیلات ضمیمہ میں II اور III میں فراہم کی گئی ہیں۔
یہ معلومات آج راجیہ سبھا میں زراعت اور کسانوں کی بہبود کے مرکزی وزیر جناب نریندر سنگھ تومر نے تحریری جواب میں دی۔
ضمیمہ I کے لیے یہاں کلک کریں
ضمیمہ II کے لیے یہاں کلک کریں
ضمیمہ III کے لیے یہاں کلک کریں
ش ح۔ ع ا۔ م ف۔
U. No. 2792
(Visitor Counter : 57
عملے، عوامی شکایات اور پنشن کی وزارت
سی سی ایل کی سہولت میں تبدیلی
نئی دہلی، 3 جولائی / شمال مشرقی خطہ کی ترقی  کے وزیر مملکت  ، وزیر اعظم کے دفتر ، عملہ ، عوامی شکایات اور پنشن ، ایٹمی توانائی اور خلاء کے وزیر مملکت ڈاکٹر جتندر سنگھ نے ایک سوال کے تحریری جواب میں آج لوک سبھا کو بتایا کہ ایسی ملازمین ، جو کہ تنہا ماں ہیں ، کے کاندھوں پر پڑنے والی اضافی ذمہ داری کو تسلیم کرتے ہوئے ساتویں مرکزی تنخواہ کمیشن  کی سفارشات کی بنیاد پر حکومت نے اپنے 11 دسمبر ، 2018 ء کے نوٹفکیشن کے ذریعہ تنہا خاتون سرکاری ملازم کے لئے ایک کیلنڈر سال میں تین بار سے لے کر 6 بار تک سی سی ایل کی سہولت حاصل کرنے کی شرائط کو نرم کیا ہے ۔
مزید براں ، ساتویں مرکزی تنخواہ کمیشن  نے یہ پایا ہے کہ سی سی ایل کو فلاحی قدم کے طور پر دیکھا جاتا ہے ۔ اس سہولت سے صرف اس لئے استفادہ کیا جاتا ہے کیونکہ یہ آسان ہے ۔ اس لئے اس میں کچھ شرائط عائد کرنے کی ضرورت ہے تاکہ اس اسکیم سے صرف اصل میں متاثرہ ملازمین ہی استفادہ کر سکیں ۔ حکومت نے اس سلسلہ میں ساتویں سی پی سی کی سفارشات کو تسلیم کیا ہے اور اس پر عمل درآمد شروع کر دیا ہے ۔ مذکورہ بالا نوٹفکیشن کے مطابق سی سی ایل کے پہلے 365 دنوں کے لئے صد فی صد تنخواہ ادا کی جائے گی اور اگلے 365 دنوں کے لئے تنخواہ کا 80 فی صد ادا کیا جائے گا ۔
۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
 
U. No.2781
(Visitor Counter : 62
وزارت دفاع
اے ایس ڈبلیو-ایس ڈبلیو سی  پروجیکٹ کے پہلے جہاز ‘ارنالا’ کا 20؍سمبر 2022 کو میسرز ایل اینڈ ٹی، کٹّو پلّی میں آغاز
صفر آٹھ ضرب اےایس ڈبلیو ایس ڈبلیو سی پروجیکٹ کا پہلا ارنالا بھارتی بحریہ کے لئے جی آر ایس ای کے ذریعے تعمیر کیا گیا ہے، جو چنئی کے شہر کٹو پلی میں میسرز ایل اینڈ ٹی میں 20؍دسمبر 2022 کو شروع کیاگیا۔ اس جہاز نے خلیج بنگال میں اپنے کام کی شروعات آغاز کی تقریب میں 10 بج کر 40 منٹ پر شروع کی۔ اس تقریب میں وزارت دفاع کی دفاعی خدمات کی مالی مشیر محترمہ رسیکا چوبے نے شرکت کی۔ بحریہ کی روایات کے پیش نظر محترمہ رسیکا چوبے نے اتھرووید کے شلوک کا جاپ کرتے ہوئے جہاز کا آغاز کیا۔ اس جہاز کا نام ارنالا جزیرے کی دفاعی اہمیت کو ظاہر کرتے ہوئے ارنالا رکھا گیا ہے۔  مہاراشٹر کے علاقے وسئی کے تقریباً 13 کلو میٹر شمال میں واقع ہے۔ ارنالا جزیرے کو عظیم مراٹھا جنگجو چھتر پتی شیوا جی مہاراج نے کافی زیادہ اہمیت دی تھی۔
اے ایس ڈبلیو ایس ڈبلیو سی جہازوں کی تعمیر کے معاہدے پر ایم او ڈی اور گارڈن ریچ شپ بلڈر اینڈ انجینئر س کولکاتہ کے درمیان 29؍اپریل 2019 کو دستخط کئے گئے تھے۔ ارنالا درجے کے جہازوں کو ابھے درجے کے بھارتی بحریہ کے جہازوں اے ایس ڈبلیو کی جگہ کام پر لگایا جائے گا۔ انہیں ساحلی سمندر اور کم شدت والی بحری کارروائیوں میں آبدوز کو تباہ کرنے کے مقصدسے ڈیزائن کیا گیا ہے۔ 77.6 ایم اے ایس ڈبلیو ایس ڈبلیو سی جہاز کی وجہ سے 900 ٹن پانی اپنی جگہ سے ہٹتا ہے۔ اس کی زیادہ سے زیادہ رفتار 25نوٹس ہے اور 1800 این ایم تک جاری رہتی ہے۔
کووڈ -19 وبا کے سبب درپیش چیلنجوں کے باوجود جی آر ایس ای نے اس پروجیکٹ کے جہازوں پر خاطر خواہ پیش رفت کی ہے۔
نوجوانوں کے امور اور کھیل کود کی وزارت
نوجوانوں کے اُمور اور کھیلوں کے مرکزی وزیرجناب کرن رجیجو نے واڈاکے صدر جناب ویٹولڈ بانکاکے ساتھ آن لائن میٹنگ کی، صاف ستھرے کھیلوں کے تئیں ہندوستان کے عہد کو دوہرایا
نئی دہلی:09 ستمبر، 2020:
نوجوانوں کےاُمور اورکھیلوں کےمرکزی وزیر جناب کرن رجیجو نے 8 ستمبر 2020 کوڈوپنگ مخالف عالمی ایجنسی واڈا کے ساتھ ایک آن لائن میٹنگ کی تھی اور صاف ستھرےکھیلوں کو فروغ دینے کے تئیں ہندوستان کےعہد کو دوہرایا۔ میٹنگ میں جناب رجیجو نے کہا ‘‘میں کئی برسوں سےصاف ستھرے کھیلوں کو فروغ دینے پر کام کررہاہوں اور اب ہندوستان کےکھیلوں کےوزیر کے طور پر یہ عہد اور مضبوط ہواہے۔ مجھے آپ کو یہ بتاتے ہوئے خوشی ہورہی ہے کہ میری وزارت کیلئے کلین اسپورٹ ایک اہم شعبہ ہے اور ہم عالمی سطح پر صاف ستھرے کھیل کو یقینی بنانےکیلئے واڈاکے ساتھ تعاون کرنےکیلئے عہد بند ہیں’’۔
مختلف معاملات پر تبادلہ خیال کرتے ہوئے کھیلوں کےوزیر نے واڈاکے رہنماخطوط کے تحت ٹریننگ کرانے کیلئے نیشنل ڈوپ ٹیسٹنگ لیباریٹری  کی تیاریوں پر بھی بات کی۔ اس سلسلے میں جناب رجیجو نے کہا ‘‘مجھے بتایاگیا ہے کہ این ڈی ٹی ایل نے واڈاکےذریعے دیے گئے مقررہ وقت کےتحت واڈا کو سبھی47 اصلاحی کارروائی رپورٹ سونپ دی ہے اور واڈا ایگزیکٹیوکمیٹی کےصدر کےذریعے فراہم کردہ 13 نکاتی فیصلے پر ایک تعمیلی رپورٹ بھی بھیج دی ہے۔ اسکے ساتھ ہی این ڈی ٹی ایل اب واڈااور انٹرنیشنل اسٹینڈرڈ آف لیباریٹریز کی سبھی ضروریات کی مکمل طور سے تعمیل کرچکاہے۔ میں آپ سے این ڈی ٹی ایل کےواڈاایکریڈیٹیشن کی معطلی کو واپس لینےکےعمل میں تیزی لانے کی گزارش کروں گا’’۔ این ڈی ٹی ایل کی واڈاسے ایکریڈیٹیشن 20 اگست 2019 سے معطل چل رہاہے۔
وزیر موصوف نے این ڈی ٹی ایل کے آن سائٹ دورہ کیلئےواڈا کی ٹیم کو مدعو کیا۔ انہوں نےکہاجب بین الاقوامی سفر کی اجازت مل جاتی ہے تو میں واڈاکی ٹیم سے گزارش کروں گاکہ وہ این ڈی ٹی ایل کا دورہ کریں اور اس بات کاپتہ لگائیں کہ تمام اپ گریڈیشن واڈا کے مطابق تسلی بخش ہیں۔ اگرکسی چیز میں ترمیم درکار ہوتی ہے تو ہم یقینی طور پر ایساکریں گے۔
ہندوستان کا دورہ کرنے کیلئے واڈا کے صدرکومدعو کرتے ہوئے کھیلوں کےوزیر نے زیادہ مالی تعاون کےساتھ افرادی قوت کے وسائل کے طور پر واڈاکو تعاون بڑھانے کی بھی پیش کش کی۔انہوں نے کہا ‘‘ہم سائنٹفک ریسرچ میں بہتر ہیں اور میں امید کرتاہوں کہ آپ کی مختلف کمیٹیوں میں ہندوستانی نمائندوں کی موجودگی سودمند ہوگا۔ اپنی حکومت کے ایماپر میں آپ کو یقین دلانا چاہوں گاکہ ایک رکن ملک کے طور پر ہندوستان ہرقسم کاتعاون دینےکا خواہاں ہے’’۔
م ن۔م ع۔ ع ن
U NO:5305
(Visitor Counter : 97
امور داخلہ کی وزارت
مرکزی وزیر داخلہ جناب امت شاہ نے کہا کہ ’شفاف تشخیص محاصل – ایماندار کو اعزاز‘ پلیٹ فارم کا افتتاح نیو انڈیا کے لئے ایک اہم قدم ہے
’’ایماندار ٹیکس دہندگان بھارت کی ترقی اور خوش حالی کی ریڑھ ہیں، ان کو بااختیار بنانے اور انھیں اعزاز دینے کے لئے مودی حکومت نے متعدد تاریخی فیصلے کئے ہیں‘‘
یہ پلیٹ فارم وزیر اعظم مودی کے ’کم از کم حکومت، زیادہ سے زیادہ حکمرانی‘ کے تصور کی سمت میں ایک اہم قدم ہے
’’شفاف تشخیص محاصل – ایماندار کو اعزاز‘‘ پلیٹ فارم، وزیر اعظم جناب نریندر مودی اور وزیر خزانہ محترمہ نرملا سیتا رمن کا ہمارے ٹیکس دہندگان کے لئے ایک تحفہ ہے
’’فیس لیس اسیسمنٹ، فیس لیس اپیل اور ٹیکس پیئرس چارٹر جیسی اصلاحات سے یہ پلیٹ فارم ہمارے ٹیکس نظام کو اور مضبوط بنائے گا‘‘
نئی دہلی، 13/اگست 2020 ۔ مرکزی وزیر داخلہ جناب امت شاہ نے ’’شفاف تشخیص محاصل – ایماندار کو اعزاز‘‘ پلیٹ فارم کو نیو انڈیا کے لئے ایک اہم قدم قرار دیا ہے۔ اپنے ٹویٹ میں جناب امت شاہ نے کہا کہ ’’شفاف تشخیص محاصل  – ایماندار کو اعزاز‘‘ پلیٹ فارم کا افتتاح وزیر اعظم جناب نریندر مودی اور وزیر خزانہ محترمہ نرملا سیتا رمن کا ہمارے ٹیکس دہندگان کے لئے ایک تحفہ ہے۔ جناب امت شاہ نے کہا کہ فیس لیس اسیسمنٹ، فیس لیس اپیل اور ٹیکس پیئرس چارٹر جیسی اصلاحات سے یہ پلیٹ فارم ہمارے ٹیکس نظام کو مزید تقویت دے گا۔
مرکزی وزیر داخلہ نے کہا کہ ایماندار ٹیکس دہندگان بھارت کی ترقی اور خوش حالی کی ریڑھ ہیں۔ ان کو بااختیار بنانے اور انھیں احترام دینے کے لئے مودی حکومت نے متعدد تاریخی فیصلے کئے ہیں۔ یہ پلیٹ فارم وزیر اعظم جناب نریندر مودی کے ’کم از کم حکومت، زیادہ سے زیادہ حکمرانی‘ کے عزم کی سمت میں ایک اہم قدم ہے۔